Rikunarita-ORG/Wikinium huggingface dataset:
# Laba

**Laba** atau keuntungan dapat ditakrifkan dengan dua cara iaitu yang pertama Laba dalam ilmu ekonomi tulen ditakrifkan sebagai peningkatan kekayaan seorang pelabur sebagai hasil penanam modalnya, setelah dikurangkan bayaran yang berhubungan dengan penanaman modal tersebut (termasuk di dalamnya, biaya peluang). Sementara itu, laba dalam perakaunan ditakrifkan sebagai selisih antara harga penjualan dengan biaya produk. Perbezaan di antara kedua-duanya adalah dalam hal penakrifan *biaya*.
# Tahun fiskal

**Tahun fiskal** (atau **tahun kewangan**; kadang-kala juga dikenali sebagai **tahun belanjawan**) merupakan suatu tempoh yang digunakan bagi menghitung penyata kewangan tahunan dalam bidang perniagaan dan organisasi yang lain. Dalam banyak bidang kuasa, undang-undang kawal selia berhubung dengan perakaunan dan pencukaian memerlukan laporan tersebut sekali dalam dua belas bulan dan tidak menetapkan tempoh berdasarkan tahun kalendar (1 Januari hingga 31 Disember). Tahun fiskal berbeza dalam sektor perniagaan dan negara. Ia juga boleh merujuk kepada tahun yang digunakan untuk pelaporan cukai pendapatan.

Beberapa syarikat memilih untuk mengakhiri tahun fiskal masing-masing pada hari yang sama dalam seminggu dimana hari itu menjadi hari terhampir dengan tarikh tertentu (contohnya, hari Jumaat terdekat hingga 31 Disember). Di dengan sistem tersebut, sesetengah tahun fiskal akan mempunyai 52 minggu atau 53 minggu setahun.

## Lihat juga

* Kalendar 4–4–5
* Perakaunan
# Pertubuhan bukan kerajaan

**Pertubuhan bukan kerajaan**/**pemerintah** (Juga dikenali sebagai: Badan Bukan Kerajaan)(bahasa Inggeris: *non-governmental organisation*, **NGO**) merupakan pertubuhan yang ditubuhkan oleh pihak atau pertubuhan swasta yang tidak mempunyai apa-apa hubungan dengan mana-mana kerajaan/pemerintah. Ada NGO yang dibiayai oleh kerajaan tertentu, namun keahlian pertubuhan sebegini terbuka kepada mana-mana pihak kerajaan/pemerintah.

Pertubuhan ini lawan "pertubuhan *antara* kerajaan" yang merupakan suatu istilah bagi kegunaan umum. Di dalam bidang kuasa mahkamah jenis-jenis pertubuhan ini adalah "pertubuhan masyarakat awam" atau dirujukkan dengan nama-nama yang lain.

## Lihat juga

* Badan Ketelusan Antarabangsa

## Rujukan
# Kesukarelawanan

Sukarelawan membersihkan jalan di Brooklyn selepas Taufan Sandy 2012.
**Kesukarelawanan** secara umumnya merujuk kepada sebarang kegiatan altruistik meilbatkan penyediaan perkhidmatan tanpa diharapkan keuntungannya - yakni, secara **sukarela** - oleh individu atau kumpulan (**sukarelawan** ataupun **relawan**) "untuk memberi manfaat kepada individu, kumpulan atau organisasi lain". Sukarela juga terkenal dengan perkembangan kemahiran dan sering bertujuan untuk menggalakkan kebaikan atau untuk meningkatkan kualiti hidup manusia. Sukarela mungkin mendapat faedah positif untuk para sukarelawan serta untuk individu atau masyarakat yang diberi perkhidmatan sukarela.

Kegiatan jenis ini juga bertujuan untuk menjalinkan hubungan yang mungkin boleh membantu dalam kerjaya seseorang. Ramai sukarelawan dilatih secara khusus dalam bidang-bidang yang mereka ceburi, seperti perubatan, pendidikan, atau penyelamatan kecemasan. Lain-lain berkhidmat dengan asas yang diperlukan, seperti sebagai tindak balas terhadap bencana alam.

## Jenis

* **Kesukarelawanan maya (*virtual volunteering*)** - menggunakan kemudahan Internet di rumah, sekolah atau tempat kerja dengan menggunakan alat yang dapat mengaksesnya seperti komputer atau telefon bijak. Pihak yang terlibat sebegini tidak diberikan sebarang bayaran.

* **Kesukarelawanan mikro (*microvolunteering*)** - hampir sama seperti kesukarelawanan jenis maya namun ia tidak memerlukan proses-proses kemasukan dan saringan penyertaan ataupun latihan.

* **Kesukarelawanan persekitaran (*environmental volunteering*)** - merujuk kepada kerja sukarela yang menyumbang kepada pengurusan atau pemuliharaan alam sekitar melalui pelbagai kerja termasuk penanaman semula pokok, perlindungan alam sekitar mahupun pendidikan ramai.

## Lihat juga

* Gotong-royong

## Rujukan

* Geiser, Ch.; Okun, M. A.; Grano, C. (2014). "Who is motivated to volunteer? A latent profile analysis linking volunteer motivation to frequency of volunteering". Psychological Test and Assessment Modeling. 56(1). pp. 3–24.

## Bacaan tambahan

* Georgeou, Nichole,  *Neoliberalism, Development, and Aid Volunteering,*  New York: Routledge, 2012. ISBN 9780415809153
* Stebbins, Robert A. "Leisure and the Motive to Volunteer". Houndmills, UK: Palgrave Macmillan, 2015.

## Pautan luar

* Volunteering di Curlie
* Volunteerism and legislation: a Guidance Note Inter-Parliamentary Union, United Nations Volunteers, International Federation of Red Cross and Red Crescent Societies, 2004
# Tadbir urus korporat

**Tata Urus Syarikat** ( bahasa Inggeris  :  *corporate governance*  ) adalah rangkaian proses , kebiasaan , dasar , peraturan , dan institusi yang mempengaruhi pengarahan , pengurusan , serta kawalan suatu syarikat atau korporat . Tadbir urus korporat juga termasuk hubungan antara para pemangku kepentingan (  *stakeholder*  ) yang terlibat serta tujuan pengurusan syarikat . Pihak - pihak utama dalam tadbir urus syarikat adalah pemegang saham , pengurusan , dan lembaga pengarah . Pemangku kepentingan lain termasuk pekerja , pembekal , pelanggan , bank dan pemiutang lain , pengatur , alam sekitar , serta masyarakat luas .

Tadbir urus korporat adalah suatu subjek yang mempunyai banyak aspek . Salah satu topik utama dalam tadbir urus korporat adalah menyangkut masalah akauntabiliti dan tanggung jawab mandat , khususnya pelaksanaan pedoman dan mekanisme untuk memastikan perilaku yang baik dan melindungi kepentingan pemegang saham . Fokus utama lain adalah kecekapan ekonomi yang menyatakan bahawa sistem tadbir urus syarikat harus ditujukan untuk mengoptimalisasi hasil ekonomi , dengan penekanan kuat pada kesejahteraan para pemegang saham . Ada pula sisi lain yang merupakan subjek dari tadbir urus syarikat , seperti sudut pandang pihak berkepentingan , yang menuntut perhatian dan akauntabiliti lebih terhadap pihak - pihak lain selain pemegang saham , misalnya pekerja atau persekitaran .

Perhatian terhadap amalan tadbir urus korporat di syarikat moden telah meningkat akhir - akhir ini , terutama sejak keruntuhan syarikat - syarikat besar AS seperti Enron Corporation dan Worldcom . Di Indonesia , perhatian kerajaan terhadap masalah ini diwujudkan dengan penubuhan Jawatankuasa Nasional Dasar Governance ( KNKG ) pada akhir tahun 2004 .
# Undang-undang amanah

Dalam sistem perundangan *common law*, **amanah** ialah hubungan di mana harta tanah (termasuk tanah, ketara dan tidak ketara) diuruskan oleh seseorang (atau sekumpulan orang, atau pertubuhan) bagi pihak orang lain. Amanah dicipta oleh setlor (juga dikenali sebagai grantor), yang mengamanahkan harta tanahnya kepada orang yang dipercayainya (pemegang amanah). Pemegang amanah memegang hak milik terhadap harta amanah (atau *trust corpus*) tersebut, tetapi mereka wajib memegangnya untuk mendatangkan faedah kepada seseorang atau suatu pertubuhan (benefisiari atau *cestui que*) yang ditentukan setlor, yang memiliki hak ekuiti. Pemegang amanah memiliki tugas fidusiari terhadap benefisiari, yang merupakan pemillik "bermanfaat" harta amanah tersebut.

Amanah ini dikawal oleh syarat-syarat dalam dokumen amanah, yang lazimnya ditulis dan sekali-sekala menggunakan borang surat ikatan. Ia juga dikawal oleh undang-undang tempatan. Pemegang amanah diwajibkan mentadbir amanahnya menurut kedua-dua syarat dokumen amanah dan undang-undang yang menguasai.

|  |
| --- |
| **Undang-undang** |
|  |
| Sistem perundangan | Common law | Undang-undang sivil | Undang-undang adat | Undang-undang agama | Undang-undang sosialis | Undang-undang antarabangsa |
|

---

 |
| Sumber undang-undang | Undang-undang statut (Perundangan | Kod sivil | Pentafsiran statut) |
| Undang-undang bukan statut (Adat | Undang-undang kes | Ekuiti) |
|

---

 |
| Penghukuman | Undang-undang umum (Undang-undang jenayah | Undang-undang perlembagaan | Undang-undang pentadbiran) |
| Undang-undang khusus (Undang-undang sivil | Undang-undang kewajipan | Kontrak | Tort | Wasiat dan Pegangan) |
| Mahkamah (Sistem perseteruan | Sistem penyiasiatan | Bukti | Kehakiman | Peguam) |
|

---

 |
| Falsafah perundangan | Falsafah undang-undang | Undang-undang semulajadi | Perundangan positivisme | Perundangan formal | Perundangan realiti | Penafsiran undang-undang | Teori perundangan feminis | Undang-undang dan ekonomi | Pengajian undang-undang kritikal | Perbandingan undang-undang |
| *Lihat juga:Senarai cabang undang-undang* |
# TikTok

| TikTok |
| --- |
|  |
| Pembangun | ByteDance |
| Pelancaran pertama | September 2016 (2016-09) |
| Versi terkini/stabil | 15.0.4
 (1 Mac 2020 (2020-03-01)) |
| Sistem pengendalian | iOS, Android |
| Saiz | 308.3 MB (iOS)
 55.21 MB (Android) |
| Tersedia dalam | bahasa Malaysia dan bahasa Indonesia dilayan berasingan  |
|  Senarai bahasabahasa Malaysia dan bahasa Indonesia dilayan berasingan |
| Jenis | Perkhidmatan rangkaian sosial, pelantar video dalam talian, komuniti dalam talian, very large online platform (en)   |
| Genre | Perkongsian video |
| Lesen | Perisian hak milik with Syarat Penggunaan |
| Pautan berkaitan |
| Tapak web | tiktok.com |
| Pautan lain |

---

          |
| sunting · sunting di WikidataLihat pendokumenan templat ini |

**TikTok** ialah perkhidmatan rangkaian media sosial milik ByteDance mengkhusus kepada perkongsian video pendek mencakupi tarian, nyanyian segerak bibir, komedi, dan bakat dalam durasi sesingkat 3 saat sehingga ke 10 minit. Aplikasi ini mempunyai versi khusus yang digunakan di Republik Rakyat China bernama **Douyin** (Cina ringkas: 抖音; pinyin: *Dǒuyīn*) dengan pelayan berasingan di negara tersebut untuk mematuhi sekatan penapisan China. Aplikasi ini dilancarkan pada 2017 untuk iOS dan Android di pasaran di luar China.

Aplikasi ini popular di Asia, Amerika Syarikat, dan bahagian lain di dunia. TikTok ialah aplikasi yang paling dimuat turun di Amerika Syarikat pada Oktober 2018, aplikasi China pertama untuk mencapai matlamat ini. Sehingga 2018, ia boleh didapati di lebih daripada 150 pasaran dan dalam 75 bahasa. Pada Februari 2019, TikTok dan Douyin bersama meraih satu bilion muat turun secara global tidak termasuk pemasangan Android di China. Pada tahun 2019, TikTok diisytiharkan sebagai aplikasi mudah alih ketujuh yang paling dimuat turun pada dekad 2010-an, iaitu dari tahun 2010 hingga 2019.

## Kontroversi

TikTok telah menjadi tumpuan perhatian disebabkan pelanggaran privasi data, kebimbangan kesihatan mental, maklumat salah, kandungan yang menyinggung, dan peranannya semasa perang Israel-Hamas. Beberapa negara telah mengenakan denda, melarang, atau cuba menyekat TikTok untuk melindungi kanak-kanak atau kerana kebimbangan keselamatan negara berhubung kemungkinan pengumpulan data pengguna oleh kerajaan China melalui ByteDance.

Pada Jun 2020, pihak kerajaan India telah mengharamkan aplikasi ini serta sekumpulan aplikasi China yang lain akibat kemerosotan hubungan China-India berkikutan insiden pertembungan China-India di sempadan Garis Kawalan Sebenar pada bulan itu. Pengharaman ini juga disusuli dengan penurunan penerimaan TikTok di India seiring dengan seruan pemboikotan barangan-barangan China di situ.

Pada bulan tersebut juga, aplikasi tersebut terbongkar memperoleh capaian kepada maklumat pengguna secara sulit setelah dibongkar oleh sistem beta versi terbaharu iOS pada masa itu, iOS 14 yang memberikan notifikasi apabila sesebuah aplikasi memperoleh capaian sedemikian. Pihak TikTok telah mengemaskinikan aplikasi dan dilaporkan tidak lagi mengakses maklumat sebegitu.

## Nota

## Rujukan

## Pautan luar

* Tapak sesawang rasmi